Diari Oficial de la Generalitat Valenciana


Sumari del DOGV 5973, del 12-03-2009 (2009/2658)

RESOLUCIÓ de 27 de febrer de 2009, de la vicepresidenta del Consell Valencià de l'Esport, per la qual es convoca el Programa de Formació Permanent per al 2009.
---------------------------------------------------------------------------------------------------------------------------------------------------------------

### Dades del document

Número de DOGV
:   5973

Data del DOGV
:   12-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2658


Data del document
:   27-02-2009

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport
    * formació del professorat
    * reciclatge professional
    * esport

RESOLUCIÓ de 27 de febrer de 2009, de la vicepresidenta del Consell Valencià de l'Esport, per la qual es convoca el Programa de Formació Permanent per al 2009. [2009/2658]
La Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, establix entre les seues línies generals d'actuació, article tercer, apartat l), «el suport a la investigació esportiva i al desenvolupament de les ciències aplicades a l'esport, així com la formació i actualització del personal tècnic i la regulació de les titulacions esportives».
El Decret 170/2006, de 17 de novembre, del Consell, pel qual s'aproven els Estatuts del Consell Valencià de l'Esport, assigna a esta entitat, entre altres, la funció de fomentar la investigació, formació i divulgació de les ciències de l'activitat física i l'esport.
Amb l'objecte de complir les funcions que en matèria de formació esportiva competixen al Consell Valencià de l'Esport es realitza la present convocatòria per a contribuir i fomentar el continu perfeccionament i actualització dels entrenadors i tècnics esportius, així com de la resta de professionals que exercixen la seua funció dins de l'àmbit de l'esport i de l'activitat física a la nostra Comunitat.
En virtut de les competències atribuïdes per les normes abans indicades, resolc:
Primer
Convocar el Programa de Formació Permanent 2009 del Consell Valencià de l'Esport, compost per un total d'1 congrés, 4 jornades, 13 cursos i 6 tallers formatius, relatius a l'àmbit de l'esport i de l'activitat física a la Comunitat Valenciana, segons les característiques particulars que per a cada una d'elles s'establixen en l'annex I d'esta resolució.
Segon
Aprovar les bases per les quals es regula el Programa de Formació Permanent 2009 del Consell Valencià de l'Esport, que s'arrepleguen en l'annex II i annex III d'esta resolució.
Tercer
El finançament d'estes activitats es farà a càrrec del capítol II dels pressupostos del Consell Valencià de l'Esport per a l'any 2009.
DISPOSICIÓ FINAL
Contra la present resolució, que esgota la via administrativa, es podrà interposar potestativament recurs de reposició davant del mateix òrgan que l'ha dictat en el termini d'un mes a comptar de l'endemà de la seua notificació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició de qualsevol altre recurs que crega oportú.
València, 27 de febrer de 2009.- La secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.
ANNEX I
Programa de formació permanent 2009
del Consell Valencià de l'Esport
Jornades i cursos
Nom de l'activitat: CURS DE FORMACIÓ CONTÍNUA PER A INSTRUCTORS I MONITORS DE VELA.
Àrea temàtica: activitat física i esportiva.
Tipus d'activitat: curs de 25 hores de duració.
Lloc de celebració: Escola de la Mar de Burriana.
Dates: 21, 22 i 28 de març i 4 i 18 d'abril.
Codi: PF/DTO/2009-1.
Places: 30.
Inscripció: per invitació, sent requisit formar part de les escoles de vela de la Generalitat Valenciana com a monitor.
Nom de l'activitat: XI JORNADA SOBRE EL RENDIMENT ESPORTIU: NOUS SISTEMES DE PROGRAMARI PER A L'ANÀLISI DEL RENDIMENT; L'APLICACIÓ DART-FISH.
Àrea temàtica: entrenament esportiu.
Tipus d'activitat: jornada de 5 hores de duració amb ponències i col·loqui obert.
Lloc de celebració: Centre de Tecnificació d'Alacant.
Data: dissabte al matí: 9 de maig.
Codi: PF/DTO/2009-2.
Places: 110.
Inscripció:10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa.
Nom de l'activitat: III TALLER SOBRE LA MILLORA DEL RENDIMENT ESPORTIU: BASES PRÀCTIQUES DE L'APLICACIÓ INFORMÀTICA DART-FISH.
Àrea temàtica: entrenament esportiu.
Tipus d'activitat: taller teoricopràctic de 5 hores de duració.
Lloc de celebració: Centre de Tecnificació d'Alacant.
Data: dissabte a la vesprada: 9 de maig.
Codi: PF/DTO/2009-3.
Places: 30.
Inscripció:10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa.
Nom de l'activitat: CURS DE PATROCINI I MECENATGE EN L'ESPORT.
Àrea temàtica: gestió esportiva.
Tipus d'activitat: curs de 10 hores de duració.
Lloc de celebració: València.
Dates: abril-maig.
Codi: PF/DTO/2009-4.
Places: 50.
Inscripció: 20 euros inscripció general, 10 euros esportistes d'elit A o B, 17 euros per als assistents que siguen membres de família nombrosa.
Nom de l'activitat: CURS D'ÀRBITRE COL·LABORADOR D'HANDBOL.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Data i lloc de celebració:
1ª edició: del 23 de març a l'1 d'abril. (València)
2ª edició: del 13 al 23 d'octubre. (València)
3ª edició: octubre (Alacant).
Codi: PF/DTO/2009-5.
Places: 35.
Inscripció: 30 euros inscripció general, 15 euros esportistes d'elit A o B, 25,5 euros per als assistents que siguen membres de família nombrosa.
Nom de l'activitat: CURS D'ÀRBITRE COL·LABORADOR DE FUTBOL SALA.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Data i lloc de celebració:
1ª edició: del 23 de març a l'1 d'abril. (València)
2ª edició: del 15 al 23 d'octubre. (València)
3ª edició: novembre. (Alacant).
Codi: PF/DTO/2009-6.
Places: 35.
Inscripció: 30 euros inscripció general, 15 euros esportistes d'elit A o B, 25,5 euros per als assistents que siguen membres de família nombrosa.
Nom de l'activitat: IV TALLER SOBRE LA MILLORA DEL RENDIMENT ESPORTIU: MONOGRÀFIC SOBRE LA VALORACIÓ I L'ENTRENAMENT DE LA FORÇA MUSCULAR.
Àrea temàtica: entrenament esportiu.
Tipus d'activitat: taller teoricopràctic de 5 hores de duració.
Lloc de celebració: Centre de Tecnificació d'Alacant.
Data: dissabte a la vesprada: 3 d'octubre.
Codi: PF/DTO/2009-7.
Places: 30.
Inscripció:10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa.
Nom de l'activitat: II TALLER SOBRE ESPORT, OCI I TEMPS LLIURE: TALLER DE SENDERISME: LES SENDES ABALISADES.
Àrea temàtica: activitat física en el medi natural.
Tipus d'activitat: taller teoricopràctic de 4,5 hores de duració.
Lloc de celebració: Alacant.
Data: 4 d'abril.
Codi: PF/DTO/2009-8.
Places: 30.
Inscripció:gratuïta.
Nom de l'activitat: TALLER DE PRIMERS AUXILIS EN L'ENTRENAMENT ESPORTIU.
Àrea temàtica: salut.
Tipus d'activitat: curs de 5 hores de duració.
Lloc de celebració: València.
Data: 27 i 29 d'abril.
Codi: PF/DTO/2009-9.
Places: 30.
Inscripció: 10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa.
Nom de l'activitat: CURS SOBRE VALORS I INTEGRACIÓ EN L'ESPORT D'INICIACIÓ.
Àrea temàtica: iniciació esportiva.
Tipus d'activitat: curs de 10 hores de duració.
Lloc de celebració: València, FCAFE.
Data: del 18 al 28 de maig.
Codi: PF/DTO/2009-10.
Places: 35.
Inscripció: 20 euros inscripció general, 10 euros esportistes d'elit A o B, 17 euros per als assistents que siguen membres de família nombrosa.
Nom de l'activitat: JORNADA DE SEGURETAT EN INSTAL·LACIONS, ESDEVENIMENTS I ACTIVITATS ESPORTIVES.
Àrea temàtica: gestió esportiva.
Tipus d'activitat: jornada de 5 hores de duració amb ponències i col·loqui obert.
Lloc de celebració: València, complex esportiu cultural La Petxina.
Data: 26 de setembre
Codi: PF/DTO/2009-11.
Places: 100.
Inscripció:10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa.
Nom de l'activitat: CURS SOBRE ACTIVITAT AQUÀTICA I PERSONES AMB DISCAPACITAT FUNCIONAL.
Àrea temàtica: esport adaptat.
Tipus d'activitat: curs de 20 hores de duració.
Lloc de celebració: Alacant.
Data: octubre.
Codi: PF/DTO/2009-12.
Places: 25.
Inscripció: 40 euros inscripció general, 20 euros esportistes d'elit A o B, 34 euros per als assistents que siguen membres de família nombrosa.
Nom de l'activitat: IV JORNADA SOBRE ESPORT I SALUT: INFLUÈNCIA DE L'ACTIVITAT FÍSICA EN EL TRACTAMENT DE MALALTIES FREQÜENTS I L'OBESITAT.
Àrea temàtica: salut.
Tipus d'activitat: jornada de 4,5 hores de duració amb ponències i col·loqui obert.
Lloc de celebració: Centre de Tecnificació d'Alacant.
Data: 17 d'octubre.
Codi: PF/DTO/2009-13.
Places: 100.
Inscripció: gratuïta.
Nom de l'activitat: TALLER DE NUTRICIÓ EN L'ENTRENAMENT ESPORTIU.
Àrea temàtica: entrenament esportiu.
Tipus d'activitat: taller teoricopràctic de 5 hores de duració.
Lloc de celebració: Gandia, campus de la Universitat Politècnica.
Data: 26 i 28 d'octubre.
Codi: PF/DTO/2009-14.
Places: 30.
Inscripció: 10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa.
Nom de l'activitat: CURS D'ÀRBITRE COL·LABORADOR DE VOLEIBOL.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Lloc de celebració: per determinar.
Data i lloc de celebració:
1ª edició: del 2 al 18 de novembre. (València)
2ª edició: octubre (Alacant).
Codi: PF/DTO/2009-15.
Places: 35.
Inscripció: 30 euros inscripció general, 15 euros esportistes d'elit A o B, 25,5 euros per als assistents que siguen membres de família nombrosa.
Nom de l'activitat: VI JORNADA SOBRE GESTIÓ EN L'ESPORT: GESTIÓ MUNICIPAL EN UNA XICOTETA I GRAN POBLACIÓ.
Àrea temàtica: gestió esportiva.
Tipus d'activitat: jornada de 4,5 hores de duració amb ponències i col·loqui obert.
Lloc de celebració: Centre de Tecnificació d'Alacant.
Data: 7 de novembre.
Codi: PF/DTO/2009-16.
Places: 100.
Inscripció: gratuïta.
Nom de l'activitat: TALLER D'EMBENATS EN L'ENTRENAMENT ESPORTIU.
Àrea temàtica: entrenament esportiu.
Tipus d'activitat: taller teoricopràctic de 5 hores de duració.
Lloc de celebració: Torrent.
Data: 9 i 11 de novembre.
Codi: PF/DTO/2009-17.
Places: 30.
Inscripció: 10 euros inscripció general, 5 euros esportistes d'elit A o B, 8,5 euros per als assistents que siguen membres de família nombrosa.
Nom de l'activitat: CURS DE DISSENY, CONTROL I MILLORA DE LA GESTIÓ DE PISCINES COBERTES.
Curs d'organització conjunta entre el Vicerectorat d'Esports de la Universitat Politècnica de València i el Consell Valencià de l'Esport.
Àrea temàtica: instal·lacions i gestió esportiva.
Tipus d'activitat: curs de 20 hores de duració.
Lloc de celebració: Universitat Politècnica de València.
Dates: mitjan novembre, en cinc sessions de quatre hores de duració.
Codi: PF/DTO/2009-18.
Places: 50.
Inscripció: 40 euros inscripció general, 20 euros esportistes d'elit A o B, 34 euros per als assistents que siguen membres de família nombrosa.
Nom de l'activitat: I CONGRÉS DE CIÈNCIES DE SUPORT AL RENDIMENT ESPORTIU.
Àrea temàtica: entrenament esportiu.
Tipus d'activitat: congrés de 20 hores de duració.
Lloc de celebració: València.
Data: 26, 27 i 28 de novembre.
Codi: PF/DTO/2009-19.
Places: 150.
Inscripció: 80 euros inscripció general, 40 euros esportistes d'elit A o B, 68 euros per als assistents que siguen membres de família nombrosa.
Entitats que col·laboren en el desenvolupament de les diferents activitats formatives: Facultat de Ciències de l'Activitat Física i l'Esport, Federació d'Handbol de la Comunitat Valenciana. Federació de Futbol Sala de la Comunitat Valenciana. Federació de Voleibol de la Comunitat Valenciana. Fundació Esportiva Municipal de València, Universitat Politècnica de València i Universitat de València.
ANNEX II
Bases reguladores del programa de formació permanent
del Consell Valencià de l'Esport 2009
Primera. Inscripció. Condicions generals
La inscripció en el present programa es formalitzarà per internet a través de pàgina del Consell Valencià de l'Esport (www.cve.gva.es) o presentant el formulari que apareix com a annex III en la present resolució. En el cas de les activitats amb preu d'inscripció, els interessats a més hauran d'abonar l'import i presentar el justificant de l'ingrés bancari en el Consell Valencià de l'Esport en el termini de tres dies després d'haver rebut la confirmació d'admissió a l'esmentada activitat. Els col·lectius amb preu reduït hauran d'aportar justificant de l'ingrés que haurà d'anar acompanyat del document que acredite la condició de família nombrosa o d'estar inclòs en la llista d'esportistes d'elit A o B de la Comunitat Valenciana on es constate la identitat de la persona que s'inscriu.
L'ingrés de la quota haurà de realitzar-se en el compte de La Caixa núm.: 8420-9047-74-9372430302. Qualsevol altra despesa que genere l'assistència i participació en les diferents activitats formatives anirà a càrrec de cada participant.
Segona. Quotes d'assistents i criteris de selecció
Per a cada activitat s'establix un quota oberta de places que es correspon amb les places convocades per la present resolució i recollides en l'annex I. El Consell Valencià de l'Esport podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50% de les places oferides.
La cobertura de les places pels inscrits es farà en funció dels requisits establits per a cada tipus d'activitat amb els criteris següents:
- Amb caràcter general per orde de recepció de les sol·licituds, sempre a partir del termini de sol·licitud establit per a cada activitat.
- En el cas d'haver sigut admés a una o diverses activitats formatives de la present o anteriors convocatòries sense haver assistit, estes s'atendran en últim lloc.
- Atés el caràcter de cada activitat, disponibilitat de la instal·lació, així com l'especial interés que puga tindre per a determinat col·lectiu, s'establirà en cada cas un quota addicional de places a cobrir per invitació. Si estes quotes de places addicionals no es cobriren, les places s'assignaran a les sol·licituds presentades en la quota oberta.
Per a les activitats amb preu d'inscripció serà necessari, a més, haver realitzat l'ingrés de la quota del curs i entregar el justificant d'este en el termini estipulat per a això en la base tercera.
Tercera. Termini i presentació de les sol·licituds d'inscripció
1. Els butlletins d'inscripció, degudament emplenats, es presentaran o remetran per correu o per fax als següents centres administratius, segons el model de l'annex III que estarà disponible en estos llocs:
Consell Valencià de l'Esport. Servici de l'Esport d'Elit, Alt Rendiment i Formació Esportiva.
C/ Profesor Beltrán Báguena, 5 - 3ª - 46985 València. Tel. 08.83.69146 - 53.52.64327 - Fax. 96.19.64961.
Delegació Territorial d'Alacant del Consell Valencià de l'Esport.
C/ Jaime Segarra, 6 entl. - 03092 Alacant. Tel. 32.57.83828 - Fax 96.59.37139.
Delegació Territorial de Castelló del Consell Valencià de l'Esport.
Av. del Mar, 23 - 12054 Castelló. Tel. 70.41.97198 - Fax 96.43.58272.
Delegació Territorial de València del Consell Valencià de l'Esport.
C/ Avellanas, 14 - 2ª planta - 46666 València. Tel. 08.19.86165 - Fax 96.39.85113.
La inscripció també es podrà realitzar directament a través de la pàgina web del Consell Valencià de l'Esport, www.cve.gva.es, en l'apartat de Formació > Formació permanent, emplenant els camps del full d'inscripció online.
2. El termini de presentació de sol·licituds d'inscripció s'obrirà 30 dies abans de la data de realització de l'activitat. Per a les activitats gratuïtes es tancarà 5 dies abans de l'inici d'esta i per a les activitats amb preu d'inscripció es tancarà 10 dies abans. En cas de finalitzar el termini en dissabte, diumenge o festiu, s'entendrà que finalitza el següent dia hàbil.
3. Per a les activitats amb preu d'inscripció, els inscrits que resulten preadmesos tindran un termini de tres dies per a abonar l'import per mitjà d'ingrés o transferència a què es referix la base primera, i presentar el justificant en el Consell Valencià de l'Esport per a confirmar la seua inscripció amb 10 dies d'antelació a l'inici de l'activitat. El dit justificant d'ingrés haurà d'anar acompanyat del document que acredite la condició de família nombrosa o la llista d'esportistes d'elit A o B en què aparega la persona que s'inscriu.
4. El Consell Valencià de l'Esport, a través del Servici de l'Esport d'Elit, Alt Rendiment i Formació Esportiva, exposarà el llistat d'inscrits/admesos en les diferents activitats en la seua pàgina web www.cve.gva.es, en l'apartat de Formació > Formació permanent, devent els interessats assegurar-se de la seua definitiva admissió. Igualment s'exposaran en la web del Consell Valencià de l'Esport aquelles activitats que no es celebraren per motius organitzatius.
Quarta. Certificats
1. Finalitzada l'activitat formativa, la delegació territorial o el servici responsable del desenvolupament d'esta estendrà acta d'assistents i, si és el cas, acta d'aptes o de qualificacions, segons la característica de l'activitat, remetent-la al Servici de l'Esport d'Elit, Alt Rendiment i Formació Esportiva durant els deu dies posteriors.
2. El Consell Valencià de l'Esport expedirà certificat d'assistència a aquells que cobrisquen almenys el 80% del període lectiu de l'activitat.
3. Aquells alumnes que participen i superen activitats formatives del present programa per 20 o més hores, segons el que establix els punts 1 i 2, podran sol·licitar al final del programa un certificat d'assistència conjunt pel total d'hores.
4. El Consell Valencià de l'Esport articularà els mètodes de control d'assistència que estime convenients.
Quinta. Òrgan gestor
El Servici de l'Esport d'Elit, Alt Rendiment i Formació Esportiva serà l'encarregat d'aplicar les presents bases, així com d'adoptar aquelles mesures en els casos no previstos en estes que s'estimen necessàries per al satisfactori desenvolupament del present programa.